title: A Tanács 2006/172/KKBP határozata ( 2006. február 27. ) az Elefántcsontpart elleni korlátozó intézkedésekről szóló 2004/852/KKBP közös álláspont végrehajtásáról

text:
               2.3.2006

               HU

               Az Európai Unió Hivatalos Lapja

               L 61/21

      A TANÁCS 2006/172/KKBP HATÁROZATA

   (2006. február 27.)
   az Elefántcsontpart elleni korlátozó intézkedésekről szóló 2004/852/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004. december 13-i 2004/852/KKBP közös álláspontra (1) és különösen annak 6. cikkére, az Európai Unióról szóló szerződés 23. cikkének (2) bekezdésével összefüggésben,
   mivel:

               (1)

               2004. december 13-án a Tanács elfogadta az Elefántcsontpart elleni korlátozó intézkedésekről szóló 2004/852/KKBP közös álláspontot, amely végrehajtja az Egyesült Nemzetek Biztonsági Tanácsának (ENSZ BT) 1572 (2004) sz. határozatában foglalt, Elefántcsontpart elleni intézkedéseket.

               (2)

               2006. február 7-én az ENSZ BT 1572 (2004) sz. határozatának 14. bekezdése alapján létrehozott bizottság jóváhagyta azon személyek jegyzékét, akikre az ENSZ BT 1572 (2004) sz. határozatának 9. és 11. bekezdésében meghatározott és az ENSZ BT 1643 (2005) sz. határozat 1. bekezdésével megújított intézkedések vonatkoznak.

               (3)

               A 2004/852/KKBP közös álláspont mellékletét ennek megfelelően ki kell egészíteni,

         A KÖVETKEZŐKÉPPEN HATÁROZOTT:
   1. cikk
   Az e határozat mellékletében meghatározott személyek jegyzékét be kell illeszteni a 2004/852/KKBP közös álláspont mellékletébe.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. február 27-én.

            a Tanács részéről

            az elnök

         U. PLASSNIK

      (1)  HL L 368., 2004.12.15., 50. o. A legutóbb a 2006/30/KKBP közös állásponttal (HL L 19., 2006.1.24., 36. o.) meghosszabbított és módosított közös álláspont.

      MELLÉKLET
      Az 1. cikkben említett személyek jegyzéke

                  „1.

                  Vezetéknév, utónév: BLÉ GOUDÉ, Charles
                  Beosztása: a COJEP (»Ifjú Hazafiak«) vezetője
                  Születési idő: 1972.1.1.
                  Útlevél vagy személyazonosító igazolvány száma: PD. AE/088 DH 12
                  Állampolgársága: elefántcsontparti

                  2.

                  Vezetéknév, utónév: DJUÉ, Eugène Ngoran Kouadio
                  Születési idő: 1969.12.20. vagy 1966.1.1.
                  Állampolgársága: elefántcsontparti

                  3.

                  Vezetéknév, utónév: FOFIE, Martin Kouakou
                  Beosztása: Új haderő szakaszvezető parancsnoka, Korhogo-szektor
                  Születési idő: 1968.1.1.
                  Állampolgársága: elefántcsontparti”


title: A Tanács határozata (1971. november 8.) a Szerződés 123–127. cikkének Franciaország tengerentúli megyéire történő alkalmazásáról

text:
Fontos jogi nyilatkozat

|

31971D0364

Hivatalos Lap L 249 , 10/11/1971 o. 0073 - 0073 finn különkiadás fejezet 1 kötet 1 o. 0073  dán különkiadás sorozat I fejezet 1971(III) o. 0811  svéd különkiadás fejezet 1 kötet 1 o. 0073  angol különkiadás sorozat I fejezet 1971(III) o. 0933  görög különkiadás: fejezet 05 kötet 1 o. 0124  spanyol különkiadás fejezet 05 kötet 1 o. 0155  portugál különkiadás fejezet 05 kötet 1 o. 0155

		A Tanács határozata(1971. november 8.)a Szerződés 123–127. cikkének Franciaország tengerentúli megyéire történő alkalmazásáról(71/364/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 227. cikke (2) bekezdésére,tekintettel a Bizottság javaslatára,mivel a 227. cikk (2) bekezdésének második albekezdése elrendeli, hogy a Tanács határozza meg azon feltételeket, amelyek mellett Franciaország tengerentúli megyéire alkalmazni kell a Szerződésnek a 227. cikk (2) bekezdésének első albekezdésében foglaltaktól eltérő, és különösen a 123–127. cikkben meghatározott rendelkezéseit;mivel az Európai Szociális Alap általi támogatás elősegítheti e megyék gazdasági és szociális fejlődését,A KÖVETKEZŐKÉPPEN HATÁROZOTT:1. cikkAz Európai Gazdasági Közösséget létrehozó szerződés 123–127. cikkét, továbbá e cikkek végrehajtására hozott intézkedéseket alkalmazni kell Franciaország tengerentúli megyéire.2. cikkEzt a határozatot az Európai Közösségek Hivatalos Lapjában ki kell hirdetni.Ez a határozat az Európai Szociális Alap reformjáról szóló 1971. február 1-jei tanácsi határozat alkalmazásáról szóló, 1971. november 8-i 2396/71/EGK tanácsi rendelettel [1] azonos napon lép hatályba.Kelt Brüsszelben, 1971. november 8-án.a Tanács részérőlaz elnökA. Moro[1] HL L 249., 1971.11.10., 54. o.--------------------------------------------------


title: Az Európai Parlament (EU) 2017/1671 határozata (2017. április 27.) az Európai Élelmiszerbiztonsági Hatóság 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/231

         AZ EURÓPAI PARLAMENT (EU) 2017/1671 HATÁROZATA
   (2017. április 27.)
   az Európai Élelmiszerbiztonsági Hatóság 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai Élelmiszerbiztonsági Hatóság 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Élelmiszerbiztonsági Hatóság 2015-ös pénzügyi évre vonatkozó éves beszámolójáról szóló jelentésére, a hatóság válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében a hatóság számára adandó mentesítésről szóló, 2017. február 21-i tanácsi ajánlásra (05873/2017 – C8-0060/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (4) és különösen annak 44. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0098/2017),

               1.

               jóváhagyja az Európai Élelmiszerbiztonsági Hatóság 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 97. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 31., 2002.2.1., 1. o.

      (5)  HL L 328., 2013.12.7., 42. o.


title: 2005/120/EK: A Tanács határozata (2005. január 31.) a Régiók Bizottsága egy német póttagjának kinevezéséről

text:
               11.2.2005

               HU

               Az Európai Unió Hivatalos Lapja

               L 39/46

      A TANÁCS HATÁROZATA

   (2005. január 31.)
   a Régiók Bizottsága egy német póttagjának kinevezéséről
   (2005/120/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a német kormány javaslatára,
   mivel:

               (1)

               A Tanács 2002. január 22-ei 2002/60/EK határozata kinevezte a Régiók Bizottsága teljes jogú és póttagjait (1).

               (2)

               Maria Theresia OPLADEN lemondását követően a Régiók Bizottsága egy póttagjának helye betöltetlen maradt, és erről a Tanácsot 2004. november 29-én tájékoztatták,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Maria Theresia OPLADEN helyére Hans-Josef VOGEL-t (Bürgermeister der Stadt Arnsberg) nevezi ki a Régiók Bizottságának póttagjává a hivatali idő fennmaradó részére, azaz 2006. január 25-ig.

      Kelt Brüsszelben, 2005. január 31-én.

            a Tanács részéről

            az elnök

         J. ASSELBORN

      (1)  HL L 24., 2002.1.26., 38. o.


title: Az Európai Parlament és a Tanács (EU) 2015/437 határozata ( 2014. december 17. ) az Európai Unió Szolidaritási Alapjának igénybevételéről

text:
               17.3.2015

               HU

               Az Európai Unió Hivatalos Lapja

               L 72/7

         AZ EURÓPAI PARLAMENT ÉS A TANÁCS (EU) 2015/437 HATÁROZATA
   (2014. december 17.)
   az Európai Unió Szolidaritási Alapjának igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (1) és különösen annak 4. cikke (3) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2), és különösen annak 11. pontjára,
   tekintettel az Európai Bizottság javaslatára,
   mivel:

               (1)

               Az Európai Unió a katasztrófa sújtotta régiók lakossága iránti szolidaritás kifejezése érdekében létrehozta az Európai Unió Szolidaritási Alapját (a továbbiakban: az alap).

               (2)

               Az 1311/2013/EU, Euratom tanácsi rendelet (3) 10. cikke az alap igénybevételét évi 500 millió EUR felső határig engedélyezi (2011-es árakon).

               (3)

               Az alap igénybevételére vonatkozó rendelkezéseket a 2012/2002/EK rendelet tartalmazza.

               (4)

               Szerbia árvíz miatt kérelmet nyújtott be az alap igénybevételére.

               (5)

               Horvátország árvíz miatt kérelmet nyújtott be az alap igénybevételére.

               (6)

               Bulgária árvíz miatt kérelmet nyújtott be az alap igénybevételére,

         ELFOGADTA EZT A HATÁROZATOT:
   1. cikk
   Az Európai Unió Szolidaritási Alapjából az Európai Unió 2014-es költségvetési évre szóló általános költségvetése terhére 79 726 440 EUR összeg kerül igénybevételre kötelezettségvállalási előirányzatok formájában.
   Az Európai Unió Szolidaritási Alapjából az Európai Unió 2015-es költségvetési évre szóló általános költségvetése terhére 79 726 440 EUR összeg kerül igénybevételre kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2014. december 17-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         B. DELLA VEDOVA

      (1)  HL L 311., 2002.11.14., 3. o.

      (2)  HL C 373., 2013.12.20., 1. o.

      (3)  A Tanács 2013. december 2-i 1311/2013/EU, Euratom rendelete a 2014 és 2020 közötti időszakra vonatkozó többéves pénzügyi keretről (HL L 347., 2013.12.20., 884. o.).


title: 2012/554/EU: Az Európai Parlament határozata ( 2012. május 10. ) az Európai Unió 2010-es pénzügyi évre szóló általános költségvetésének végrehajtására vonatkozó mentesítésről, IV. szakasz – Bíróság

text:
               17.10.2012

               HU

               Az Európai Unió Hivatalos Lapja

               L 286/100

         AZ EURÓPAI PARLAMENT HATÁROZATA
   (2012. május 10.)
   az Európai Unió 2010-es pénzügyi évre szóló általános költségvetésének végrehajtására vonatkozó mentesítésről, IV. szakasz – Bíróság
   (2012/554/EU)
   AZ EURÓPAI PARLAMENT,

               —

               tekintettel az Európai Unió 2010-es pénzügyi évre vonatkozó általános költségvetésére (1),

               —

               tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0259/2011) (2),

               —

               tekintettel a Bíróságnak a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4) a 2010-es pénzügyi évről,

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0088/2012),

               1.

               megadja a mentesítést a Bíróság hivatalvezetője számára a Bíróság 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 64., 2010.3.12.

      (2)  HL C 332., 2011.11.14., 1. o.

      (3)  HL C 326., 2011.11.10., 1. o.

      (4)  HL C 332., 2011.11.14., 134. o.

      (5)  HL L 248., 2002.9.16., 1. o.
    ---documentbreak---

               17.10.2012

               HU

               Az Európai Unió Hivatalos Lapja

               L 286/101

         AZ EURÓPAI PARLAMENT ÁLLÁSFOGLALÁSA
   (2012. május 10.)
   az Európai Unió 2010-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, IV. szakasz – Bíróság
   AZ EURÓPAI PARLAMENT,

               —

               tekintettel az Európai Unió 2010-es pénzügyi évre vonatkozó általános költségvetésére (1),

               —

               tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0259/2011) (2),

               —

               tekintettel a Bíróságnak a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4) a 2010-es pénzügyi évről,

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0088/2012),

               1.

               hangsúlyozza, hogy 2010-es évről szóló éves jelentésében a Számvevőszék azt állapította meg, hogy „nem tesz észrevételt a Bíróságra vonatkozóan” (7.23. pont);

               2.

               örül annak, hogy a Számvevőszék ellenőrzési munkája alapján úgy vélte, hogy a 2010. december 31-i fordulónappal záruló pénzügyi évet illetően az intézmények és szervek igazgatási és egyéb kiadásokkal kapcsolatos kifizetései összességükben lényegi hibától mentesek; a legvalószínűbb hibaarány az igazgatási kiadások területén általában 0,4 % (7.9. és 7.10. bekezdés);

               3.

               megállapítja, hogy 2010-ben a Bíróság összesen 331 000 000 EUR összegű kötelezettségvállalási előirányzattal rendelkezett (2009-ben 318 000 000 EUR), és hogy ezen előirányzatok végrehajtási aránya 97,9 % volt (2009-ben 98,5 %); hangsúlyozza, hogy a Bíróság költségvetése kizárólag igazgatási jellegű, költségvetésének 75 %-át fordítja az intézményhez kötődő személyekre, 25 %-át pedig ingatlanokra, ingóságokra, berendezésekre és egyéb működési kiadásokra;

               4.

               emlékeztet rá, hogy 2009-ben elvégezték a Bíróság felügyeleti és ellenőrzési rendszereinek mélyreható vizsgálatát; hangsúlyozza, hogy a Számvevőszék megállapításai szerint az alkalmazott ellenőrzési és felügyeleti rendszerek hatékonyan tárták fel az esetleges hibákat és kivételeket;

               5.

               emlékeztet továbbá arra, hogy 2009-ben a Számvevőszék úgy találta: a Bíróság nem lépett időben egy keretszerződés lejárta előtt; nyugtázza a Bíróság 2010-es éves tevékenységi jelentésében (6) a választott eljárás jogszerűsége kapcsán nyújtott magyarázatot; megállapítja, hogy az ilyen helyzetek kialakulását a jövőben el lehetne kerülni az SAP költségvetési és pénzügyi igazgatási eszközt alkalmazó integrált igazgatási rendszerben a szerződésekkel kapcsolatos adatfeldolgozás megerősítése révén;

               6.

               megelégedéssel veszi tudomásul, hogy a Tolmácsolási Igazgatóság megvalósította a külső tolmácsok tekintetében a tolmácsolás irányításával és a kiadások kezelésével kapcsolatban a belső ellenőr által megfogalmazott ajánlásokat, és hogy a hatékony működést egy későbbi ellenőrzés során megvizsgálják;

               7.

               nyugtázza, hogy az Infrastrukturális Főigazgatóság 2009-ben cselekvési tervet fogadott el a belső ellenőr által a művészeti alkotások kezelésére és megőrzésére vonatkozóan megfogalmazott főbb ajánlások nyomon követése céljából; kéri, hogy a 2011-es éves tevékenységi jelentésben tájékoztassák az elért eredményekről;

               8.

               nyugtázza, hogy az illetékes szolgálat két belső ellenőrzés keretében foglalkozott a pénzgazdálkodással, a számlakezeléssel, a kifizetések teljesítésével, valamint a napidíjak kifizetésével; kéri, hogy az éves tevékenységi jelentésben tájékoztassák az ajánlások megvalósításáról;

               9.

               örömmel látja, hogy az eljárási iratok elektronikus úton való benyújtását és kézbesítését lehetővé tevő „e-Curia” alkalmazás 2010-ben két tagállam részvételével tesztelési szakaszba érkezett; az e-curiának idővel lehetővé kell tennie a levélváltások zömének megszüntetését, a beérkező és kimenő eljárási iratok digitalizálását és a belső munkafolyamatok optimalizálását;

               10.

               megelégedéssel veszi tudomásul, hogy a Bíróság a 2010-es pénzügyi évre vonatkozó éves tevékenységi jelentésében a Parlament 2009-es pénzügyi évre vonatkozó mentesítésről szóló, 2011. május 10-i állásfoglalásában (7) megfogalmazott kérésnek megfelelően (14. bekezdés) megvizsgálta a tolmácsolás kérdését; megállapítja, hogy az ülések száma jelentősen nőtt (+ 27 %), ami főként a bővítéssel és a Lisszaboni Szerződés hatálybalépésével magyarázható:

                  Ülések száma:
                   (8)

                           2004

                           2005

                           2006

                           2007

                           2008

                           2009

                           2010

                           Nyilvános ülések

                           350

                           411

                           366

                           369

                           517

                           454

                           520

                           Egyéb ülések

                           63

                           51

                           78

                           54

                           30

                           37

                           102

                           Ülések száma összesen

                           413

                           462

                           444

                           423

                           547

                           491

                           622

               11.

               a tolmácsok felvételének lebonyolításával kapcsolatban kiemeli az intézményközi együttműködés jelentőségét;

               12.

               megelégedéssel veszi tudomásul, hogy a Bíróság 2011 áprilisában a 2011–2013-as időszakra vonatkozó, aktualizált ingatlanberuházási tervet nyújtott be a költségvetési hatóság számára, mely tervet két célkitűzés vezérel, egyrészt az, hogy egy helyre telepítsék a Bíróság összes szolgálatát, másrészt pedig az, hogy megszerezzék az épületek tulajdonjogát; megállapítja, hogy az építési költségek becsült összege 355 300 000 EUR, amelyből 2010 végén mintegy 40 000 000 EUR-t kellett kiegyenlíteni;

               13.

               elégedetten látja, hogy a 2010-es bírósági statisztikák szerint a produktivitás összességében erős maradt, az eljárások időtartamát tekintve pedig javult a hatékonyság: 16,1 hónap az előzetes döntéshozatalra utalás, 16,7 hónap (2009-ben 17,1 hónap) a közvetlen keresetek, 14,3 hónap (2009-ben 15,4 hónap) a fellebbezések esetén;

               14.

               elvárja, hogy további előrelépéseket érjenek el az eljárások időtartamának csökkentése tekintetében; úgy véli, hogy e cél elérése érdekében hasznos volna egy belső átszervezés és a szakértők saját szakterületükre való átcsoportosítása;

               15.

               aggodalmának ad hangot a Bírósághoz benyújtott estek számának erőteljes emelkedése miatt (2010-ben 631), mivel mindeközben a lezárt ügyek száma állandó maradt; megállapítja többek között, hogy a Bíróság előtt függőben lévő ügyek száma a kérdéses évben 799-re nőtt, még azzal együtt is, hogy az eljárások átlagos időtartama az eddigi legalacsonyabb, eljárásonként 16,1 hónap:

                  A Bíróság általános tevékenysége
                   (9):

                           Esetek

                           2006

                           2007

                           2008

                           2009

                           2010

                           Benyújtott

                           537

                           581

                           593

                           562

                           631

                           Lezárt

                           546

                           570

                           567

                           588

                           574

                           Függőben lévő

                           731

                           742

                           768

                           742

                           799

               16.

               aggodalmának ad hangot a Törvényszékhez benyújtott estek számának erőteljes emelkedése miatt (2010-ben 636), megállapítja, hogy a lezárt ügyek száma valamelyest csökkenőben van; a Törvényszék előtt függőben lévő esetek száma ugyanakkor elérte az 1 300-at, annak ellenére, hogy az eljárások átlagos időtartama csökkent (2009-ben 27,2; 2010-ben 24,7);

                  A Törvényszék általános tevékenysége
                   (10):

                           Esetek

                           2006

                           2007

                           2008

                           2009

                           2010

                           Benyújtott

                           432

                           522

                           629

                           568

                           636

                           Lezárt

                           436

                           397

                           605

                           555

                           527

                           Függőben lévő

                           1 029

                           1 154

                           1 178

                           1 191

                           1 300

               17.

               következésképpen támogatja a Bíróság kezdeményezését, amely intézmény tudniillik 2011. március végén a jogalkotó hatóság két ága elé terjesztette alapokmányának reformtervezetét, amely 12 további bíró kinevezését irányozza elő a Törvényszéken; úgy véli, hogy ezt a kezdeményezést a lehető legköltséghatékonyabb módon kell megvalósítani; reméli, hogy 2012 elején jóváhagyásra kerülnek a strukturális intézkedések, amelyek lehetővé teszik az ez évi mielőbbi beiktatásukat;

               18.

               kéri, hogy a tevékenységről szóló éves jelentés egy átfogó táblázatot is tartalmazzon a Bíróság teljes humánerőforrásáról, kategóriánként, besorolási fokozatonként, nemenként, a szakképzésben való részvétel és állampolgárság szerint; mindazonáltal örömmel látja, hogy a Bíróság éves tevékenységi jelentésében kimerítő tájékoztatással szolgált a humánerőforrás-gazdálkodásáról, és megválaszolta a Parlament e témával kapcsolatos kiegészítő kérdéseit; kéri, hogy ezek az információk ezentúl hivatalosan is kerüljenek bele a jelentésbe, és hogy a tájékoztatás terjedjen ki a távmunka és a rugalmas munkaidő személyzet általi igénybevételének eredményeire is.

      (1)  HL L 64., 2010.3.12.

      (2)  HL C 332., 2011.11.14., 1. o.

      (3)  HL C 326., 2011.11.10., 1. o.

      (4)  HL C 332., 2011.11.14., 134. o.

      (5)  HL L 248., 2002.9.16., 1. o.

      (6)  A 2010-es pénzügyi évre vonatkozó éves tevékenységi jelentés, 91. o.

      (7)  HL L 250., 2011.9.27., 90. o.

      (8)  A 2010-es pénzügyi évre vonatkozó éves tevékenységi jelentés, 54. o.

      (9)  A 2010-es pénzügyi évre vonatkozó éves tevékenységi jelentés, 6. o.

      (10)  A 2010-es pénzügyi évre vonatkozó éves tevékenységi jelentés, 8. o.


title: A Tanács határozata (1975. május 20.) gyógyszerészeti Bizottság létrehozásról

text:
Fontos jogi nyilatkozat

|

31975D0320

Hivatalos Lap L 147 , 09/06/1975 o. 0023 - 0023 finn különkiadás fejezet 13 kötet 4 o. 0108  spanyol különkiadás fejezet 13 kötet 4 o. 0102  svéd különkiadás fejezet 13 kötet 4 o. 0108  portugál különkiadás fejezet 13 kötet 4 o. 0102

		A Tanács határozata(1975. május 20.)gyógyszerészeti Bizottság létrehozásról(75/320/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre;tekintettel a Bizottság javaslatára;mivel az emberi felhasználásra szánt, törzskönyvezett gyógyszerkészítményekre vonatkozó jogszabályok közelítéséről elfogadott tanácsi intézkedések végrehajtása olyan problémákat vethet fel, amelyeket együtt kell megvizsgálni;mivel ebből a célból egy bizottságot kell létrehozni, melyben a Bizottság képviselője elnököl, és amely a tagállamok közigazgatási szerveinek képviselőiből áll,A KÖVETKEZŐKÉPPEN HATÁROZOTT:1. cikkA Bizottság mellett létrejön a gyógyszerészeti bizottság.2. cikkA törzskönyvezett gyógyszerkészítményekre vonatkozó törvényi, rendeleti vagy közigazgatási intézkedésekben megállapított rendelkezések közelítéséről szóló, 1975. május 20-i 75/319/EGK második tanácsi irányelvének [1] 8. cikkében említett törzskönyvezett gyógyszerkészítmények bizottsága feladatainak sérelme nélkül, ennek a bizottságnak a feladata lesz megvizsgálni:- bármely, a törzskönyvezett gyógyszerkészítményekkel kapcsolatos irányelvek alkalmazására vonatkozó kérdést, amelyet a bizottság elnöke felvet – akár saját kezdeményezésére, akár egy tagállam képviselőjének kérésére;- bármely más, a törzskönyvezett gyógyszerkészítményekre vonatkozó kérdést, amelyet az a bizottság elnöke felvet – akár saját kezdeményezésére, akár egy tagállam képviselőjének kérésére.A Bizottság konzultál a bizottsággal, amikor irányelvekre vonatkozó javaslatokat dolgoz ki a törzskönyvezett gyógyszerkészítmények területén, különösen, amikor valamely módosítást tervez a törzskönyvezett gyógyszerkészítményekre vonatkozó törvényi, rendeleti vagy közigazgatási intézkedésekben megállapított rendelkezések közelítéséről szóló, 1965. január 26-i 65/65/EGK [2] tanácsi irányelvben, amelyet alkalma lehet javasolni.3. cikk(1) A bizottság a tagállamok közigazgatási szerveinek közegészségügyi szakértőiből áll, és mindegyik tagállamnak egy képviselője van.(2) Mindegyik képviselőnek egy helyettese van. Ez a helyettes jogosult arra, hogy részt vegyen a bizottság ülésein.(3) A Bizottság képviselője a bizottság elnöke.4. cikkA bizottság elfogadja saját eljárási szabályzatát.Kelt Brüsszelben, 1975. május 20-án.a Tanács részérőlaz elnökR. Ryan[1] HL L 147., 1975.6.9., 13. o.[2] HL 22. szám, 1965.2.9, 369/65. o.--------------------------------------------------


title: Az Európai Központi Bank (EU) 2017/1359 határozata (2017. május 18.) a vállalati szektort érintő vásárlási program végrehajtásáról szóló (EU) 2016/948 határozat módosításáról (EKB/2017/13)

text:
                  21.7.2017

                  HU

                  Az Európai Unió Hivatalos Lapja

                  L 190/20

            AZ EURÓPAI KÖZPONTI BANK (EU) 2017/1359 HATÁROZATA
      (2017. május 18.)
      a vállalati szektort érintő vásárlási program végrehajtásáról szóló (EU) 2016/948 határozat módosításáról (EKB/2017/13)
      AZ EURÓPAI KÖZPONTI BANK KORMÁNYZÓTANÁCSA,
      tekintettel az Európai Unió működéséről szóló szerződésre és különösen annak 127. cikke (2) bekezdésének első franciabekezdésére,
      tekintettel a Központi Bankok Európai Rendszere és az Európai Központi Bank Alapokmányára és különösen annak 12.1. cikke második albekezdésére, a 3.1. cikke első franciabekezdésével és a 18.1. cikkével együttesen,
      mivel:

                  (1)

                  Az (EU) 2016/948 európai központi banki határozat (EKB/2016/16) (1) a vállalati szektort érintő vásárlási programot hozott létre. A vállalati szektort érintő vásárlási program a harmadik fedezettkötvény-vásárlási program, az eszközfedezetűértékpapír-vásárlási program és a közszektor eszközeinek másodlagos piacon történő megvásárlására irányuló vásárlási program mellett a kibővített eszközvásárlási program részét képezi. Az eszközvásárlási program célja a monetáris politika transzmissziójának további előmozdítása, az euroövezet gazdaságának történő hitelezés megkönnyítése, a háztartások és cégek hitelfelvételi feltételeinek enyhítése és a hozzájárulás ahhoz, hogy az inflációs ráták visszatérjenek a középtávon 2 % alatti, azonban ahhoz közeli szintekhez, az Európai Központi Bank (EKB) árstabilitás fenntartására irányuló elsődleges céljával összhangban.

                  (2)

                  Az egységes monetáris politika elérése – az eszközvásárlási program igénybevételével együtt – magával vonja az eurorendszer által használandó eszközök és eljárások meghatározását, annak érdekében, hogy e politika végrehajtása egységes módon történjen mindazon tagállamokban, amelyeknek pénzneme az euro.

                  (3)

                  A Kormányzótanács 2017. március 22-én határozott a tevékenységüket megszüntető, illetve más szervezet tevékenységének megszüntetésében részt vevő szervezetek által kibocsátott hitelviszonyt megtestesítő értékpapírokra vonatkozó szabályok további finomításáról annak érdekében, hogy azoknak az eurorendszer monetáris politikája keretében az eszközvásárlási program révén történő következetes kezelését biztosítsa.

                  (4)

                  Ezért az (EU) 2016/948 határozatot (EKB/2016/16) megfelelően módosítani kell,

            ELFOGADTA EZT A HATÁROZATOT:
      1. cikk
      Módosítás
      (1)   Az (EU) 2016/948 (EKB/2016/16) határozat 2. cikke 1. pontjának j) alpontja helyébe a következő szöveg lép:

                     „j)

                     nem olyan, állami vagy magántulajdonú szervezet, amely(nek): i. fő célja eszközeinek fokozatos elidegenítése és üzleti tevékenységének beszüntetése; vagy ii. a pénzügyi szektorbeli szerkezetátalakítás és/vagy szanálás támogatására létrehozott vagyonkezelő vagy elidegenítő szervezet (*1), ideértve a 806/2014/EU európai parlamenti és tanácsi rendelet (*2) 26. cikke vagy a 2014/59/EU európai parlamenti és tanácsi irányelv (*3) 42. cikkét végrehajtó nemzeti jogszabály szerinti, szanálási intézkedésként eszközelkülönítési eszköz alkalmazásából eredő vagyonkezelő szervezetet;

      (2)   Az (EU) 2016/948 (EKB/2016/16) határozat 2. cikke 1. pontjának k) alpontját el kell hagyni.
      2. cikk
      Hatálybalépés
      Ez a határozat 2017. július 21-én lép hatályba.

         Kelt Frankfurt am Mainban, 2017. május 18-án.

               az EKB Kormányzótanácsa részéről

               az EKB elnöke

            Mario DRAGHI

         (1)  Az Európai Központi Bank (EU) 2016/948 határozata (2016. június 1.) a vállalati szektort érintő vásárlási programról (EKB/2016/16) (HL L 157., 2016.6.15., 28. o.).


title: Az EFTA-államok Állandó Bizottságának 5/2010/SC számú határozata ( 2010. december 9. ) az Állandó Bizottság a Finanszírozási Mechanizmus Bizottságának létrehozásáról szóló 4/2004/SC számú határozatának módosításáról

text:
               24.3.2011

               HU

               Az Európai Unió Hivatalos Lapja

               L 78/57

         AZ EFTA-ÁLLAMOK ÁLLANDÓ BIZOTTSÁGÁNAK 5/2010/SC SZÁMÚ HATÁROZATA
   (2010. december 9.)
   az Állandó Bizottság a Finanszírozási Mechanizmus Bizottságának létrehozásáról szóló 4/2004/SC számú határozatának módosításáról
   AZ EFTA-ÁLLAMOK ÁLLANDÓ BIZOTTSÁGA,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: az EGT-megállapodás),
   tekintettel az Európai Unió, Izland, a Liechtensteini Hercegség és a Norvég Királyság közötti megállapodásra a 2009–2014 közötti időszakra vonatkozó EGT Finanszírozási Mechanizmusról,
   tekintettel a fent említett, az Európai Unió, Izland, a Liechtensteini Hercegség és a Norvég Királyság közötti, a 2009–2014 közötti időszakra vonatkozó EGT Finanszírozási Mechanizmusról szóló megállapodás által az EGT-megállapodásba illesztett, EGT Finanszírozási Mechanizmusról szóló 38b. jegyzőkönyvre,
   tekintettel a Norvég Királyság és az Európai Unió közötti, a 2009–2014 közötti időszakra vonatkozó Norvég Finanszírozási Mechanizmusról szóló megállapodásra,
   tekintettel az EFTA-államok Állandó Bizottságának a Finanszírozási Mechanizmus bizottságának létrehozásáról szóló, 2004. június 3-i 4/2003/SC számú határozatára (1),
   tekintettel az EFTA-államok Állandó Bizottságának az EGT Finanszírozási Mechanizmus számára a 2009–2014 közötti időszakra vonatkozó ideiglenes bizottság létrehozásáról szóló, 2010. január 28-i 1/2010/SC számú határozatára (2),
   A KÖVETKEZŐKÉPPEN HATÁROZOTT:
   1. cikk
   A 4/2004/SC számú határozat 1. cikke (1) bekezdésének második mondata helyébe a következő szöveg lép:
   „A bizottság irányítja az EGT 2004–2009 közötti időszakra vonatkozó Finanszírozási Mechanizmusát és az EGT 2009–2014 közötti időszakra vonatkozó Finanszírozási Mechanizmusát.”
   2. cikk
   Ez a határozat a 2009–2014 közötti időszakra vonatkozó EGT Finanszírozási Mechanizmus létrehozásáról szóló jogi aktus hatálybalépésének vagy ideiglenes alkalmazásának napján lép hatályba.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

      Kelt Brüsszelben, 2010. december 9-én.

            az Állandó Bizottság részéről

            az elnök

         Stefán Haukur JÓHANNESSON

            a főtitkár

         Kåre BRYN

      (1)  HL L 52., 2006.2.23., 54. o.

      (2)  HL L 53., 2010.3.4., 19. o.


title: 2014/179/EU: Az Európai Központi Bank határozata ( 2014. január 22. ) az Európai Központi Bank eljárási szabályzatának elfogadásáról szóló EKB/2004/2 határozat módosításáról (EKB/2014/1)

text:
               29.3.2014

               HU

               Az Európai Unió Hivatalos Lapja

               L 95/56

         AZ EURÓPAI KÖZPONTI BANK HATÁROZATA
   (2014. január 22.)
   az Európai Központi Bank eljárási szabályzatának elfogadásáról szóló EKB/2004/2 határozat módosításáról
   (EKB/2014/1)
   (2014/179/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 12.3. cikkére,
   tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1), és különösen annak 25. cikke (2) bekezdésére és 26. cikke (12) bekezdésére,
   mivel:

               (1)

               Az EKB belső szervezetét és döntéshozó testületeit hozzá kell igazítani az 1024/2013/EU rendeletből eredő új követelményekhez, a felügyeleti határozatok előkészítésében és elfogadásában részt vevő testületek közötti kölcsönhatás pontosítása érdekében.

               (2)

               Létre kell hozni egy magatartási kódexet, amely útmutatást nyújt, és etikai irányelveket állít fel a Kormányzótanács tagjai és helyetteseik számára funkciójuk gyakorlásához.

               (3)

               Létre kell hozni egy magas szintű számvizsgáló bizottságot a belső és a külső ellenőrzési szintek erősítése, valamint az EKB és az eurorendszer irányításának további javításához való hozzájárulás érdekében.

               (4)

               Az eljárási szabályzat 21. cikke előírja, hogy az EKB és annak személyzete közötti munkajogviszonyt az alkalmazási feltételek és a személyzeti szabályzat határozzák meg. Az alkalmazási feltételek és a személyzeti szabályzat a jelöltek kiválasztására és kinevezésére vonatkozó szabályok felvételével módosításra kerültek. Az eljárási szabályzat 20. cikke (az alkalmazottak kiválasztása, kinevezése és előléptetése) meghaladottá vált, ezért azt hatályon kívül kell helyezni.

               (5)

               Egyben meg kell jeleníteni egyes kisebb technikai és szerkesztési változásokat is, így a Szerződés, valamint a Központi Bankok Európai Rendszere és az Európai Központi Bank Alapokmánya cikkeinek új számozását.

               (6)

               Az 1024/2013/EU rendelet 26. cikkének (8) bekezdése szerinti, a kifogásról való lemondáson alapuló eljárásnak nem szabad vonatkoznia azon általános keretrendszerre – így az 1024/2013/EU rendelet 6. cikkének (7) bekezdésében említett szervezeti keretrendszerre – vonatkozó határozatokra, amelyek alapján a felügyeleti határozatokat meg fogják hozni.

               (7)

               E fejlemények figyelembevétele érdekében módosítani kell az EKB/2004/2 határozatot (2),

         ELFOGADTA EZT A HATÁROZATOT:
   1. cikk
   Az Európai Központi Bank eljárási szabályzatának módosításai
   Az EKB/2004/2 határozat a következőképpen módosul:

               1.

               Az 1. cikk helyébe a következő rendelkezés lép:
               „1. cikk

                  Fogalommeghatározások

                           (1.1)

                           Ez az eljárási szabályzat kiegészíti az Európai Unió működéséről szóló szerződést, valamint a Központi Bankok Európai Rendszere és az Európai Központi Bank Alapokmányát. Az 1.2. cikk rendelkezéseinek sérelme nélkül az ezen eljárási szabályzatban szereplő kifejezések a Szerződésben, illetve az Alapokmányban meghatározott jelentéssel bírnak.

                           (1.2)

                           A »mechanizmusban részt vevő tagállam«, az »illetékes nemzeti hatóság« és a »kijelölt nemzeti hatóság« kifejezés az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló 1024/2013/EU tanácsi rendeletben (3) meghatározott jelentéssel bír.

               2.

               A szöveg a következő új 5a. cikkel egészül ki:
               „5a. cikk

                  Magatartási kódex a Kormányzótanács tagjai számára

                           (5a.1)

                           A Kormányzótanács a tagjai részére szóló iránymutatás céljából magatartási kódexet ad ki és aktualizál, amelyet az EKB honlapján tesz közzé.

                           (5a.2)

                           Minden nemzeti központi bank elnöke biztosítja, hogy a 3.2. cikk értelmében vett kísérői és a 3.3. cikk értelmében vett helyettesei a Kormányzótanács ülésein való részvételt megelőzően nyilatkozatot írjanak alá a magatartási kódex betartásáról.”

               3.

               A 9. cikk helyébe a következő rendelkezés lép:
               „9. cikk

                  Az eurorendszer/a KBER bizottságai

                           (9.1)

                           A Kormányzótanács hozza létre és oszlatja fel a bizottságokat. A bizottságok segítik az EKB döntéshozó szerveinek munkáját, és az Igazgatóságon keresztül jelentést tesznek a Kormányzótanácsnak.

                           (9.2)

                           A hitelintézetek prudenciális felügyeletével kapcsolatos szakpolitikai kérdések vonatkozásában az EKB-t az 1024/2013/EU rendelettel ráruházott feladatokkal kapcsolatos munkájában támogató bizottságok beszámolnak a felügyeleti testületnek, és adott esetben a Kormányzótanácsnak. A felügyeleti testület a saját eljárásainak megfelelően hatalmazza fel az alelnököt arra, hogy az Igazgatóságon keresztül valamennyi ilyen tevékenységről beszámoljon a Kormányzótanácsnak.

                           (9.3)

                           A bizottságok az eurorendszerben részt vevő NKB-k, valamint az EKB részéről legfeljebb két-két tagból állnak, akiket értelemszerűen az egyes központi bankok elnöke, illetve az Igazgatóság jelöl ki.

                           (9.4)

                           Az EKB döntéshozó testületeinek az 1024/2013/EU rendelettel rájuk ruházott feladataikkal kapcsolatos munkájának támogatása során a bizottságokban részt vesz a mechanizmusban részt vevő minden tagállam központi bankja és nemzeti illetékes hatósága részéről egy-egy tag, akiket – amennyiben az illetékes nemzeti hatóság nem a központi bank – a központi bank elnöke az érintett illetékes nemzeti hatósággal folytatott konzultációt követően jelöl ki.

                           (9.5)

                           A Kormányzótanács megállapítja a bizottságok mandátumát és kinevezi azok elnökeit. Az elnök főszabályként az EKB személyzetének tagja. Mind a Kormányzótanács, mind az Igazgatóság jogosult meghatározott témákban tanulmányokat kérni a bizottságoktól. Az EKB titkársági támogatást nyújt a bizottságoknak.

                           (9.6)

                           Minden egyes nem eurorendszerbeli nemzeti központi bank is kijelölheti legfeljebb két-két alkalmazottját valamely bizottság ülésein való részvételre, amennyiben az adott bizottság olyan ügyekkel foglalkozik, amelyek az Általános Tanács hatáskörébe tartoznak, valamint amennyiben ezt a részvételt valamely bizottság elnöke és az Igazgatóság célszerűnek tartja.

                           (9.7)

                           A többi uniós intézmény és szerv képviselőit, illetve bármely más harmadik felet szintén meg lehet hívni valamely bizottság ülésein való részvételre, amennyiben ezt egy adott bizottság elnöke és az Igazgatóság célszerűnek tartja”.

               4.

               A szöveg a következő új 9b. cikkel egészül ki:
               „9b. cikk

                  Számvizsgáló bizottság

               A Kormányzótanács a már bevezetett belső és külső ellenőrzési szintek erősítése, valamint az EKB és az eurorendszer irányítási rendszerének további erősítéséhez való hozzájárulás érdekében számvizsgáló bizottságot hoz létre, és megállapítja annak mandátumát és összetételét.”

               5.

               A (11.3) cikk helyébe a következő rendelkezés lép:

                           „(11.3)

                           Az Igazgatóság a tagjai és személyzete részére szóló iránymutatás céljából magatartási kódexet fogad el és aktualizál, amelyet az EKB honlapján tesz közzé.”

               6.

               A határozat a következő cikkekkel egészül ki:
               „IVa.   FEJEZET

                  FELÜGYELETI FELADATOK

                  13a. cikk

                  Felügyeleti testület

               Az 1024/2013/EU rendelet 26. cikkének (1) bekezdése alapján az EKB belső szerveként létrehozott felügyeleti testület teljes egészében átveszi az EKB-ra a hitelintézetek felügyeleti feladataival kapcsolatban ruházott feladatok megtervezését és végrehajtását (a továbbiakban: felügyeleti feladatok). A felügyeleti testület egyetlen feladata sem érinti az EKB döntéshozó testületeinek hatásköreit.

                  13b. cikk

                  A felügyeleti testület összetétele

                           (13b.1)

                           A felügyeleti testület elnökből, alelnökből, az EKB négy képviselőjéből, és a mechanizmusban részt vevő minden tagállam illetékes hatóságának egy-egy képviselőjéből áll. A felügyeleti testület minden tagja az Unió egészének érdekében jár el.

                           (13b.2)

                           Amennyiben a mechanizmusban részt vevő valamely tagállam illetékes nemzeti hatósága nem központi bank, a felügyeleti testület érintett tagja magával hozhatja a testület üléseire a tagállama központi bankjának egy képviselőjét. A szavazás céljára egy tagállam képviselőit egy tagnak kell tekinteni.

                           (13b.3)

                           A Kormányzótanács a felügyeleti testület meghallgatását követően elfogadja a felügyeleti tanács elnökének és alelnökének kinevezésére vonatkozó, az Európai Parlamentnek jóváhagyás céljából benyújtandó javaslatot.

                           (13b.4)

                           A felügyeleti testület elnökének alkalmazási feltételeit, különösen fizetését, nyugdíját, egyéb társadalombiztosítási juttatásait az EKB-val kötött szerződés határozza meg, és a Kormányzótanács rögzíti.

                           (13b.5)

                           A felügyeleti testület alelnökének hivatali ideje öt év, amely nem megújítható. Hivatali ideje nem nyúlhat túl az Igazgatóság tagjaként meglévő mandátumán.

                           (13b.6)

                           A Kormányzótanács az Igazgatóság javaslatára jelöli ki a felügyeleti testületbe az EKB négy képviselőjét, akik nem láthatnak el az EKB monetáris funkciójához közvetlenül kapcsolódó feladatokat.

                  13c. cikk

                  Szavazás az 1024/2013/EK rendelet 26. cikkének (7) bekezdése szerint

               Az 1024/2013/EU rendelet 26. cikkének (7) bekezdése szerinti határozattervezet elfogadásának céljaira és az Európai Unióról szóló szerződés 16. cikke, az Európai Unió működéséről szóló szerződés 238. cikkének (3) bekezdése, és az átmeneti rendelkezésekről szóló (36.) jegyzőkönyve alapján a következő szabályok érvényesülnek:

                           i.

                           2014. október 31-ig a határozatokat akkor kell elfogadottnak tekinteni, ha azok mellett szavaz a felügyeleti testület tagjainak legalább 50 %-a, akik a súlyozott szavazatok teljes számának legalább 74 %-át és a teljes népesség legalább 62 %-át képviselik.

                           ii.

                           2014. november 1-jétől a határozatokat akkor kell elfogadottnak tekinteni, ha azok mellett szavaz a felügyeleti testület tagjainak legalább 55 %-a, akik a teljes népesség legalább 65 %-át képviselik. A blokkoló kisebbségnek legalább a felügyeleti testület mechanizmusban részt vevő tagállamok népességének több mint 35 %-át képviselő tagjaiból és még egy tagból kell állnia; ennek hiányában a minősített többséget elértnek kell tekinteni.

                           iii.

                           2014. november 1. és 2017. március 31. között valamely illetékes nemzeti hatóság képviselőjének vagy az EKB felügyeleti testületbeli képviselőjének kérésére a határozatokat akkor kell elfogadottnak tekinteni, ha azok mellett szavaz a felügyeleti testület tagjainak legalább 50 %-a, akik a súlyozott szavazatok teljes számának legalább 74 %-át és a teljes népesség legalább 62 %-át képviselik.

                           iv.

                           Az EKB Kormányzótanács által kijelölt négy képviselőjének súlyozása megegyezik a mechanizmusban részt vevő tagállamok illetékes nemzeti hatóságai képviselői súlyozásának a mellékletben lefektetett módszer alapján számított középértékével.

                           v.

                           Az elnök és az alelnökök szavazata zéró súlyozású és csak a többségnek a felügyeleti testület tagjai száma tekintetében történő meghatározásába számít be.

                  13d. cikk

                  A felügyeleti testület eljárási szabályzata

               A felügyeleti testület eljárási szabályzatát a Kormányzótanáccsal folytatott konzultációt követően fogadja el. Az eljárási szabályzatnak biztosítania kell az egyenlő bánásmódot a mechanizmusban részt vevő valamennyi tagállammal szemben.

                  13e. cikk

                  Magatartási kódex a felügyeleti testület tagjai számára

                           (13e.1)

                           A felügyeleti testület a tagjai részére szóló iránymutatás céljából kiad és aktualizál egy magatartási kódexet, amelyet az EKB weboldalán tesz közzé.

                           (13e.2)

                           Minden tag biztosítja, hogy a kísérő személyek, helyettesek és – ha az illetékes nemzeti hatóság nem a központi bank – nemzeti központi bankjának képviselői a felügyeleti testület ülésein való részvételt megelőzően nyilatkozatot írjanak alá a magatartási kódex betartásáról.

                  13f. cikk

                  A felügyeleti testület ülései

               A felügyeleti testület általában az EKB épületében tartja üléseit. A felügyeleti testület üléseinek jegyzőkönyveit azok elfogadása után tájékoztatás céljából haladéktalanul megküldik a Kormányzótanácsnak.

                  13g. cikk

                  Határozatok elfogadása az 1024/2013/EU rendelet 4. cikkében említett feladatok ellátásának alkalmazásában

                           (13g.1)

                           A felügyeleti testület tesz javaslatot a Kormányzótanácsnak az 1024/2013/EU rendelet 4. cikkében említett feladatok ellátásával kapcsolatos teljes határozattervezetekre, a határozattervezet előzményeit és az azt alátámasztó fő indokokat kifejtő magyarázó megjegyzésekkel együtt. Ezeket a határozattervezeteket egyidejűleg továbbítani kell a mechanizmusban részt vevő érintett tagállamok illetékes nemzeti hatóságainak, a Kormányzótanács számára a 13g.2. cikknek megfelelően meghatározott határidőre vonatkozó tájékoztatással együtt.

                           (13g.2)

                           A 13g.1. cikk értelmében vett határozattervezetet elfogadottnak kell tekinteni, ha az ellen a Kormányzótanács tíz munkanapon belül nem emel kifogást. Válsághelyzetekben a felügyeleti testület ésszerű határidőt határoz meg, amely 48 óránál hosszabb nem lehet. A Kormányzótanács a kifogást írásban köteles megindokolni. A határozatot továbbítják a felügyeleti testületnek és az érintett tagállamok illetékes nemzeti hatóságainak.

                           (13g.3)

                           A mechanizmusban részt vevő, nem euroövezeti tagállam a 13 g.1. cikk szerinti határozattervezet kézhezvételétől számított öt munkanapon belül értesíti az EKB-t a felügyeleti testület határozattervezetével való indokolt egyet nem értéséről. Az EKB elnöke az indokolt egyet nem értést késedelem nélkül továbbítja a Kormányzótanácsnak és a felügyeleti testületnek. A Kormányzótanács teljes mértékben figyelembe veszi a felügyeleti testület által készített értékelésben szereplő indokokat, amikor a kérdésről – az indokolt egyet nem értésről való tájékoztatást követő öt munkanapon belül – határoz. Ezt a határozatot írásbeli magyarázat kíséretében továbbítják a felügyeleti testületnek és az érintett tagállamok illetékes nemzeti hatóságainak.

                           (13g.4)

                           A mechanizmusban részt vevő, nem euroövezeti tagállam a kifogás 13 g.2. cikk szerinti kézhezvételétől számított öt munkanapon belül értesíti az EKB-t a felügyeleti testület határozattervezete ellen a Kormányzótanács által emelt kifogással való indokolt egyet nem értéséről. Az EKB elnöke az indokolt egyet nem értést késedelem nélkül továbbítja a Kormányzótanácsnak és a felügyeleti testületnek. A Kormányzótanács a tagállam által kifejtett, indokolt egyet nem értés kézhezvételétől számított 30 napon belül véleményt ad, és indokolás mellett megerősíti vagy visszavonja kifogását. A kifogás megerősítésére vagy visszavonására vonatkozó határozatot továbbítani kell az érintett tagállam illetékes nemzeti hatóságának. Ha a Kormányzótanács a kifogást visszavonja, a felügyeleti testület határozattervezetét a kifogás visszavonásának napján kell elfogadottnak tekinteni.

                  13h. cikk

                  Határozatok elfogadása az 1024/2013/EU rendelet 5. cikkében említett feladatok ellátásának alkalmazásában

                           (13h.1)

                           Ha az illetékes vagy kijelölt nemzeti hatóság értesíti az EKB-t arról a szándékáról, hogy az 1024/2013/EU rendelet 5. cikkének (1) bekezdése szerint tőkepuffer-követelményeket vagy a rendszer- vagy makroprudenciális kockázatok kezelését szolgáló szigorúbb intézkedéseket kíván alkalmazni, az értesítést a felügyeleti testület titkársága általi kézhezvétele után késedelem nélkül továbbítani kell a Kormányzótanácsnak és a felügyeleti testületnek. A Kormányzótanács a kérdésről a felügyeleti testület által – a megfelelő bizottság és a megfelelő belső szervezeti egység kezdeményezésére és azok anyagait figyelembe véve – készített javaslatra három munkanapon belül dönt. Amennyiben a Kormányzótanács kifogást emel a bejelentett intézkedés ellen, az EKB értesítésétől számított öt munkanapon belül írásban kifejti indokait az érintett illetékes vagy kijelölt nemzeti hatóságnak.

                           (13h.2)

                           Ha a Kormányzótanács a felügyeleti testület által – a megfelelő bizottság és a megfelelő belső szervezeti egység kezdeményezésére és azok anyagait figyelembe véve – készített javaslatra az 1024/2013/EU rendelet 5. cikkének (2) bekezdésével összhangban magasabb tőkepuffer-követelményeket vagy a rendszer- vagy makroprudenciális kockázatok kezelését szolgáló szigorúbb intézkedéseket kíván alkalmazni, ezt a szándékát legalább a határozat meghozatala előtt tíz munkanappal bejelenti az érintett illetékes vagy kijelölt nemzeti hatóságnak. Ha az illetékes nemzeti hatóság vagy a kijelölt nemzeti hatóság az értesítés kézhezvételétől számított öt munkanapon belül indokolt kifogásáról értesíti az EKB-t, ezt a kifogást a felügyeleti testület titkársága általi kézhezvétele után késedelem nélkül továbbítani kell a Kormányzótanácsnak és a felügyeleti testületnek. A Kormányzótanács a kérdésről a felügyeleti testület által – a megfelelő bizottság és a megfelelő belső szervezeti egység kezdeményezésére és azok anyagait figyelembe véve – készített javaslat alapján dönt. A határozatot továbbítani kell az illetékes nemzeti hatóságnak vagy a kijelölt nemzeti hatóságnak.

                           (13h.3)

                           A Kormányzótanács jogosult a felügyeleti testület 13h.1. és 13h.2. cikk értelmében vett javaslatainak jóváhagyására, azok ellen kifogás emelésére vagy azok módosítására. A Kormányzótanács jogosult továbbá a felügyeleti testületet felkérni arra, hogy nyújtson be a 13h.1. és a 13h.2. cikk értelmében vett javaslatot vagy végezzen konkrét elemzést. Ha a felügyeleti testület nem nyújtja be az e kéréseket rendező javaslatokat, a Kormányzótanács határozatot hozhat a felügyeleti testület javaslatának hiányában, figyelembe véve a megfelelő bizottság és a megfelelő belső szervezeti egység anyagait.

                  13i. cikk

                  Határozatok elfogadása az 1024/2013/EK rendelet 14. cikkének (2)–(4) bekezdése szerint

               Ha az illetékes nemzeti hatóság értesíti az EKB-t az 1024/2013/EU rendelet 14. cikkének (2) bekezdése szerinti határozattervezetéről, a felügyeleti testület öt munkanapon belül – értékelésével együtt – továbbítja a határozattervezet a Kormányzótanácsnak. A határozattervezetet elfogadottnak kell tekinteni, kivéve, ha a Kormányzótanács az EKB értesítéstől számított 10 munkanapon belül kifogást emel; a kifogásra rendelkezésre álló időszak kellően indokolt esetben egy alkalommal ugyanennyi idővel meghosszabbítható.

                  13j. cikk

                  Az 1024/2013/EK rendelet 6. cikkének (7) bekezdésében említett általános keretrendszer

               A Kormányzótanács – a kifogásról való lemondáson alapuló eljárás alkalmazási körén kívül – az illetékes nemzeti hatóságokkal konzultálva és a felügyeleti testület javaslata alapján határozatokat fogad el az 1024/2013/EU rendelet 6. cikke végrehajtásának gyakorlati részletes szabályait tartalmazó keretrendszer létrehozására.

                  13k. cikk

                  A monetáris politikai és felügyeleti feladatok elkülönítése

                           (13 k.1)

                           Az EKB az 1024/2013/EU rendeletben ráruházott feladatokat a monetáris politikával összefüggő feladatai és egyéb feladatok sérelme nélkül, azoktól elkülönítve látja el.

                           (13 k.2)

                           Az EKB minden szükséges intézkedést meghoz a monetáris politikai és felügyeleti feladatok elkülönítésének biztosítására.

                           (13 k.3)

                           A monetáris politikai és felügyeleti feladatok elkülönítése nem zárja ki e két funkcionális terület között az EKB és a KBER feladatainak megvalósításához szükséges információk megosztását.

                  13l. cikk

                  A Kormányzótanács felügyeleti feladatokkal kapcsolatos üléseinek megszervezése

                           (13 l.1)

                           A Kormányzótanács felügyeleti feladatokkal kapcsolatos üléseire a Kormányzótanács rendes üléseitől elkülönítve kerül sor, külön napirend alapján.

                           (13 l.2)

                           Az Igazgatóság a felügyeleti testület javaslatára előzetes napirendet készít, amelyet a felügyeleti testület által elkészített kapcsolódó dokumentumokkal együtt legalább az érintett ülés előtt nyolc nappal megküldenek a Kormányzótanács tagjai és az egyéb felhatalmazott résztvevők részére. Ez nem vonatkozik válsághelyzetekre, amikor az Igazgatóság a körülményekre figyelemmel megfelelően jár el.

                           (13 l.3)

                           Az EKB Kormányzótanácsának konzultálnia kell a mechanizmusban részt vevő, nem euroövezeti NKB-k elnökeivel, mielőtt kifogást emelne a felügyeleti testület által készített olyan határozattervezet ellen, amelynek címzettjei a mechanizmusban részt vevő, nem euroövezeti tagállamban székhellyel rendelkező hitelintézetek. Ugyanez érvényes arra az esetre, amikor az érintett illetékes nemzeti hatóságok a felügyeleti testület ilyen határozattervezetével való indokolt egyet nem értésükről értesítik a Kormányzótanácsot.

                           (13 l.4)

                           Amennyiben ez a fejezet eltérően nem rendelkezik, az I. fejezetben megállapított általános rendelkezések vonatkoznak a Kormányzótanács felügyeleti feladatokkal kapcsolatos üléseire is.

                  13m. cikk

                  A felügyeleti feladatokkal kapcsolatos belső szervezet

                           (13m.1)

                           A Kormányzótanács EKB belső szervezetével és EKB személyzetével kapcsolatos hatásköre kiterjed a felügyeleti feladatokra is. A Kormányzótanács erről a belső szervezetről konzultál a felügyeleti testület elnökével és alelnökével. A 10. és 11. cikket megfelelően alkalmazni kell.

                           (13m.2)

                           A felügyeleti testület a Kormányzótanáccsal egyetértésben ideiglenes szervezeti alegységeket – munkacsoportokat vagy akciócsoportokat – hozhat létre és szüntethet meg. Ezek az alegységek támogatást nyújtanak a felügyeleti feladatokkal kapcsolatos munkában és a felügyeleti testületnek számolnak be.

                           (13m.3)

                           Az EKB elnöke a felügyeleti testület elnökével folytatott konzultáció után az EKB személyzetének egy tagját kijelöli a felügyeleti testület és az irányítóbizottság titkárának. A titkár támogatást nyújt az elnöknek, vagy távollétében az alelnöknek a felügyeleti testület üléseinek előkészítésében, feladatát képezi továbbá az ülések jegyzőkönyvének vezetése is.

                           (13m.4)

                           A titkár kapcsolatot tart a Kormányzótanács titkárával a Kormányzótanács felügyeleti feladatokkal kapcsolatos üléseinek előkészítésével kapcsolatban, feladatát képezi továbbá ezen ülések jegyzőkönyvének vezetése is.

                  13n. cikk

                  Jelentés az 1024/2013/EK rendelet 20. cikkének (2) bekezdése szerint

               A Kormányzótanács a felügyeleti testület Igazgatóság által benyújtott javaslatára elfogadja az 1024/2013/EU rendelet 20. cikkének (2) bekezdésében előírt, az Európai Parlamenthez, a Tanácshoz, a Bizottsághoz és az eurocsoporthoz intézett éves jelentéseket.

                  13o. cikk

                  Az EKB képviselői az Európai Bankhatóságnál

                           (13o.1)

                           Az EKB elnöke a felügyeleti testület javaslatára jelöli ki vagy hívja vissza az EKB-nak az Európai Bankhatóság felügyeleti tanácsába az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendelet (4) 40. cikke (1) bekezdésének d) pontjában előírtak szerint delegált képviselőjét.

                           (13o.2)

                           Az Elnök jelöli ki az Európai Bankhatóság felügyeleti tanácsába a központi banki feladatok terén szakértelemmel rendelkező, kísérő második képviselőt.

               7.

               A 15.1. cikk helyébe a következő rendelkezés lép:

                           „(15.1)

                           A Kormányzótanács minden pénzügyi év vége előtt az általa megállapított elvekkel összhangban, az Igazgatóság javaslata alapján elfogadja az EKB következő pénzügyi évre vonatkozó költségvetését. A felügyeleti feladatok kiadásainak a költségvetésben elkülönítve azonosíthatónak kell lenniük, és azokról konzultálni kell a felügyeleti testület elnökével és alelnökével.”

               8.

               A 17.5. cikk helyébe a következő rendelkezés lép:

                           „(17.5)

                           Az Alapokmány 43. cikke második bekezdésének és 46.1. cikke első francia bekezdésének sérelme nélkül az EKB véleményeit a Kormányzótanács fogadja el. Mindazonáltal kivételes körülmények között, és amennyiben legalább három bankelnök nem fejezi ki arra vonatkozó kívánságát, hogy bizonyos vélemények elfogadása tekintetében a Kormányzótanács tartsa meg hatáskörét, az EKB véleményeit a Kormányzótanács észrevételeivel összhangban és az Általános Tanács közreműködése figyelembevételével az Igazgatóság fogadhatja el. Az Igazgatóságnak hatásköre van az EKB véleményeinek erősen technikai kérdésekben való véglegesítésére, és a ténybeli változások vagy javítások átvezetésére. Az EKB véleményeit az elnök írja alá. A hitelintézetek prudenciális felügyeletével kapcsolatban elfogadandó EKB vélemények tekintetében a Kormányzótanács konzultálhat a felügyeleti testülettel.”

               9.

               A 17.8. cikk helyébe a következő rendelkezés lép:

                           „(17.8)

                           Az Alapokmány 34. cikkében meghatározott jogi aktusokra az Európai Gazdasági Közösség által használt nyelvek meghatározásáról szóló 1/EK rendeletet (5) kell alkalmazni.

               10.

               A határozat a következő cikkel egészül ki:
               „17a. cikk

                  Az EKB felügyeleti feladatokhoz kapcsolódó jogi eszközei

                           (17a.1)

                           Amennyiben az EKB 1024/2013/EU rendelet szerint elfogadott rendeletei és e cikk másként nem rendelkeznek, az EKB felügyeleti feladatokkal kapcsolatos jogi eszközeire a 17. cikket kell alkalmazni.

                           (17a.2)

                           Az EKB felügyeleti feladatokhoz kapcsolódó, az 1024/2013/EU rendelet 4. cikkének (3) bekezdése és 6. cikke (5) bekezdésnek a) pontja szerinti iránymutatásait a Kormányzótanács fogadja el, és azokat a Kormányzótanács részéről az elnök közli és írja alá. Az illetékes nemzeti hatóságokat telefaxon, elektronikus levélben, telexen vagy hagyományos nyomtatott formában értesíthetik.

                           (17a.3)

                           Az EKB felügyeleti feladatokhoz kapcsolódó, az 1024/2013/EU rendelet 6. cikkének (3) bekezdése, 6. cikke (5) bekezdésnek a) pontja, 7. cikkének (1) bekezdése, 7. cikkének (4) bekezdése, 9. cikkének (1) bekezdése és 30. cikkének (5) bekezdése szerinti utasításait a Kormányzótanács fogadja el, és azokat a Kormányzótanács részéről az elnök közli és írja alá. Az iránymutatásokat indokolni kell. A hitelintézetek felügyeletére hatáskörrel rendelkező nemzeti hatóságokat telefaxon, elektronikus levélben, telexen vagy hagyományos nyomtatott formában értesíthetik.

                           (17a.4)

                           Az EKB felügyelt szervezetekkel és hitelintézeti tevékenység megkezdésére vonatkozó engedélyt kérő szervezetekkel kapcsolatos határozatait a Kormányzótanács fogadja el és a részéről az elnök írja alá. Ezt követően azokat közlik a címzett személyekkel.”

               11.

               A 18. cikk helyébe a következő rendelkezés lép:
               „18. cikk

                  A Szerződés 128. cikkének (2) bekezdése szerinti eljárás

               A Kormányzótanács a Szerződés 128. cikkének (2) bekezdésében előírt jóváhagyást egységes határozattal minden év utolsó negyedévében a következő évre vonatkozóan elfogadja mindazon tagállamok tekintetében, amelyek pénzneme az euro.”

               12.

               A 20. cikket el kell hagyni.

               13.

               A 23.1. cikk helyébe a következő rendelkezés lép:

                           „(23.1)

                           Az EKB döntéshozó szerveinek és az általuk alapított bármely bizottságnak vagy csoportnak, a felügyeleti testületnek, irányítóbizottságának és minden ideiglenes szervezeti alegységének az eljárásai titkosak, kivéve, ha a Kormányzótanács felhatalmazza az elnököt tanácskozásaik eredményének közzétételére. Az elnök konzultál a felügyeleti testület elnökével a felügyeleti testület, irányítóbizottsága, minden ideiglenes szervezeti alegysége jegyzőkönyveivel kapcsolatos minden ilyen határozat meghozatala előtt.”

               14.

               A (23.3) cikk első mondatának a helyébe a következő rendelkezés lép:
               „Az EKB által készített vagy a birtokában lévő dokumentumokat a szakmai titoktartásra és az adatok kezelésére és bizalmas kezelésére vonatkozó szervezeti szabályokkal összhangban kell minősíteni és kezelni.”

               15.

               A határozat a következő cikkel egészül ki:

                  „23a. cikk

                  A felügyeleti feladatokkal kapcsolatos titoktartás és szakmai titoktartás

                           (23a.1)

                           A felügyeleti testület, az irányítóbizottság és a felügyeleti testület által létrehozott minden szervezeti alegység tagjaira vonatkoznak az Alapokmány 37. cikkében megállapított szakmai titoktartási követelmények, feladataik megszűnését követően is.

                           (23a.2)

                           A megfigyelők az egyes konkrét intézményekre vonatkozó bizalmas információkhoz nem férhetnek hozzá.

                           (23a.3)

                           A felügyeleti testület, az irányítóbizottság, és minden ideiglenes szervezeti alegység dokumentumai EKB-dokumentumok, és ezért azok minősítése és kezelése a (23.3) cikk szerint történik.”

               16.

               A határozat a mellékletben meghatározott melléklet szövegével egészül ki.

         2. cikk
   Hatálybalépés
   Ez a határozat 2004. január 24-én lép hatályba.

      Kelt Frankfurt am Mainban, 2014. január 22-én.

            az EKB elnöke

         Mario DRAGHI

      (1)  HL L 287., 2013.10.29., 63. o.

      (2)  Az Európai Központi Bank 2004. február 19-i EKB/2004/2 határozata az Európai Központi Bank eljárási szabályzatának elfogadásáról (HL L 80., 2004.3.18., 33. o.)

      (3)  HL L 287., 2013.10.29., 63. o.”

      (4)  HL L 331., 2010.12.15., 12. o.”

      (5)  HL 17., 1958.10.6., 385/58. o.”

      MELLÉKLET

            „MELLÉKLET
            (a 13c. cikk iv. alpontjában hivatkozott melléklet)

                        1.

                        A 13c. cikk szerinti szavazás alkalmazásában az EKB négy képviselőjéhez a következő bekezdésekben meghatározott módon kell hozzárendelni a súlyozott szavazati kritérium alapján a mechanizmusban részt vevő tagállamokhoz rendelt súlyozott szavazatok középértékét, a népességi kritérium alapján a mechanizmusban részt vevő tagállamok népességének középértékét, és a felügyeleti testületi tagságuk erejénél fogva a tagok száma kritérium szerinti szavazatot.

                        2.

                        Az átmeneti rendelkezésekről szóló (36.) jegyzőkönyv 3. cikke szerint a mechanizmusban részt vevő tagállamokhoz rendelt súlyozott szavazatok emelkedő sorrendben történő rangsorolásával a súlyozott szavazatok középértéke a mechanizmusban részt vevő páratlan számú tagállam esetében középső súlyozott szavazatként, páros számú ilyen tagállam esetében pedig a két, egész számra kerekített középső szám átlagaként kerül meghatározásra. A mechanizmusban részt vevő tagállamok súlyozott szavazatainak teljes számához hozzá kell adni a súlyozott szavazatok középértékének négyszeresét. A súlyozott szavazatok így kapott száma alkotja a »súlyozott szavazatok teljes számát«.

                        3.

                        A népesség középértékének meghatározása ugyanezen elvnek megfelelően történik. Ebből a célból az Európai Unió Tanácsa által a Tanács eljárási szabályzatának elfogadásáról szóló, 2009. december 1-i 2009/937/EU tanácsi határozat (1) III. melléklete, 1. és 2. cikkével közzétett adatok kerülnek felhasználásra. A mechanizmusban részt vevő összes tagállam együttes népessége középértékéhez hozzá kell adni a mechanizmusban részt vevő tagállamok népessége középértékének négyszeresét. A kapott népes ségadat képezi a »teljes népességet«.

         (1)  HL L 325., 2009.12.11., 35. o.”


title: A Bizottság végrehajtási határozata ( 2012. június 15. ) a 689/2008/EK európai parlamenti és tanácsi rendelet alapján egyes vegyi anyagokra vonatkozó uniós behozatali határozatok elfogadásáról

text:
               20.6.2012

               HU

               Az Európai Unió Hivatalos Lapja

               C 177/22

         A BIZOTTSÁG VÉGREHAJTÁSI HATÁROZATA
   (2012. június 15.)
   a 689/2008/EK európai parlamenti és tanácsi rendelet alapján egyes vegyi anyagokra vonatkozó uniós behozatali határozatok elfogadásáról
   2012/C 177/05
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszélyes vegyi anyagok kiviteléről és behozataláról szóló, 2008. június 17-i 689/2008/EK európai parlamenti és tanácsi rendeletre (1) és különösen annak 12. cikke (1) bekezdésének második albekezdésére,
   a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (2) 133. cikkével létrehozott bizottsággal folytatott konzultációt követően,
   mivel:

               (1)

               A 689/2008/EK rendelet értelmében az Unió nevében a Bizottságnak kell határoznia arról, hogy engedélyezi-e az előzetes tájékoztatáson alapuló jóváhagyási (PIC) eljáráshoz kötött vegyi anyagok behozatalát az Európai Unióba.

               (2)

               A Közösség részéről a 2006/730/EK tanácsi határozattal (3) jóváhagyott, a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezmény (a továbbiakban: rotterdami egyezmény) által létrehozott PIC-eljárás igazgatását szolgáló titkársági feladatok ellátására az ENSZ Környezetvédelmi Programját (UNEP) és az Élelmezési és Mezőgazdasági Szervezetet (FAO) jelölték ki.

               (3)

               A Bizottságnak – közös kijelölt hatóságként eljárva – a PIC-eljárás hatálya alá tartozó vegyi anyagok behozataláról szóló határozatokat az Unió és a tagállamok nevében továbbítania kell a rotterdami egyezmény titkárságára.

               (4)

               A részes felek konferenciájának ötödik ülésén hozott RC 5/3 és RC 5/4 határozattal az alaklór és az aldikarb peszticidként a PIC-eljárás hatálya alá került, s erről a Bizottság határozati útmutató dokumentumok formájában tájékoztatást kapott a rotterdami egyezmény titkárságától. Az alaklór és az aldikarb a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendelet (4) hatálya alá tartozik, így növényvédő szerként használható készítmények összetevőiként való forgalomba hozataluk nem engedélyezett.

               (5)

               A részes felek konferenciájának ötödik ülésén hozott RC 5/5 határozattal az endoszulfán peszticidként a PIC-eljárás hatálya alá került, s erről a Bizottság határozati útmutató dokumentum formájában tájékoztatást kapott a rotterdami egyezmény titkárságától. Az endoszulfán az 1107/2009/EK rendelet és a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelv (5) hatálya alá tartozik, s így növényvédő szerként, illetve biocidként használható készítmények összetevőiként való forgalomba hozatala nem engedélyezett.

               (6)

               Ennek megfelelően az alaklórral, az aldikarbbal és az endoszulfánnal kapcsolatban végső behozatali határozatot szükséges hozni,

         A KÖVETKEZŐKÉPPEN HATÁROZOTT:
   Egyetlen cikk
   A Bizottság az alaklór, az aldikarb és az endoszulfán behozataláról szóló végső határozatot a mellékletben lévő behozatali válasz-formanyomtatványban megállapítottak szerint elfogadja.

      Kelt Brüsszelben, 2012. június 15-én.

            a Bizottság részéről

         Janez POTOČNIK

            a Bizottság tagja

      (1)  HL L 204., 2008.7.31., 1. o.

      (2)  HL L 396., 2006.12.30., 1. o.

      (3)  HL L 299., 2006.10.28., 23. o.

      (4)  HL L 309., 2009.11.24., 1. o.

      (5)  HL L 123., 1998.4.24., 1. o.

      MELLÉKLET


title: 2004/860/EK: A Tanács határozata (2004. október 25.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő aláírásáról, valamint egyes rendelkezések ideiglenes alkalmazásáról

text:
               17.12.2004

               HU

               Az Európai Unió Hivatalos Lapja

               L 370/78

      A TANÁCS HATÁROZATA

   (2004. október 25.)
   az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő aláírásáról, valamint egyes rendelkezések ideiglenes alkalmazásáról
   (2004/860/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 62. cikkére, 63. cikke első bekezdésének 3. pontjára, 66. és 95. cikkére, összafüggésben 300. cikke (2) bekezdésével,
   tekintettel a Bizottság javaslatára,
   mivel:

               (1)

               A Bizottság 2002. június 17-i tárgyalási felhatalmazását követően, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról a svájci hatóságokkal folytatott tárgyalások megfelelően befejeződtek.

               (2)

               Kívánatos a 2004. június 25-én parafált megállapodás aláírása, figyelemmel a későbbi időpontban történő megkötésre.

               (3)

               A megállapodás előírja egyes rendelkezések ideiglenes alkalmazását. Ezeket a rendelkezéseket a megállapodás hatálybalépéséig ideiglenesen kell alkalmazni.

               (4)

               A schengeni vívmányoknak az Európai Közösséget létrehozó szerződésen alapuló továbbfejlesztése tekintetében megfelelő az Európai Unió Tanácsa, valamint az Izlandi Köztársaság és a Norvég Királyság közötti, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról szóló, 1999. május 17-i 1999/437/EK tanácsi határozat (1) egyes rendelkezéseinek értelemszerű alkalmazása Svájc vonatkozásában is a megállapodás aláírásától kezdődően.

               (5)

               Az Európai Unióról szóló szerződéshez és az Európai Közösséget létrehozó szerződéshez csatolt, a schengeni vívmányoknak az Európai Unió keretébe történő beillesztéséről szóló jegyzőkönyv, valamint a Nagy-Britannia és Észak-Írország Egyesült Királyságának a schengeni vívmányok egyes rendelkezései alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozat (2) értelmében ez a határozat az Egyesült Királyság helyzetét nem érinti.

               (6)

               Az Európai Unióról szóló szerződéshez és az Európai Közösséget létrehozó szerződéshez csatolt, a schengeni vívmányoknak az Európai Unió keretébe történő beillesztéséről szóló jegyzőkönyv, valamint Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozat (3) értelmében, ez a határozat Írország helyzetét nem érinti.

               (7)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv értemében ez a határozat Dánia helyzetét nem érinti,

         A KÖVETKEZŐKÉPPEN HATÁROZOTT:
   1. cikk
   Az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodást, valamint az ahhoz kapcsolódó záróokmányt, az Európai Bizottságot végrehajtási hatásköreinek gyakorlásában segítő bizottságokról szóló, levélváltás formájában megkötött megállapodást, és a vegyesbizottságok együttes üléseiről szóló nyilatkozatot – a megkötésre figyelemmel – a Tanács az Európai Közösség nevében jóváhagyja.
   A megállapodás és a kapcsolódó okmányok szövegét csatolták e határozathoz (4).
   2. cikk
   A Tanács elnöke felhatalmazást kap, hogy kijelölje a megállapodásnak és a kapcsolódó okmányoknak – a megkötésre is figyelemmel – az Európai Közösség nevében történő aláírására jogosult személy(eke)t.
   3. cikk
   Ezt a határozatot az e megállapodás A. és B. mellékletében felsorolt rendelkezések alkalmazási körébe tartozó területekre és azok továbbfejlesztésére is alkalmazni kell, amennyiben erre az Európai Közösséget létrehozó szerződés jogalapot nyújt vagy az 1999/436/EK határozat (5) ilyen jogalapot határozott meg.
   4. cikk
   (1)   Az 1999/437/EK határozat 1–4. cikkének rendelkezéseit Svájcnak az Európai Unióról szóló szerződés IV. címén alapuló, a schengeni vívmányok végrehajtására, alkalmazására és fejlesztésére irányuló társulására is alkalmazni kell.
   (2)   Azt megelőzően, hogy a Tanács tagjait képviselő küldöttségek részt vesznek a megállapodás 7. cikke (4) és (5) bekezdésének valamint a 10. cikkének megfelelően létrehozott vegyesbizottság határozataiban, a Tanács keretében határoznak közös álláspont elfogadásáról.
   5. cikk
   A megállapodás 14. cikke (2) bekezdésével összhangban, a megállapodás 1., 3-6. cikkét, valamint a 7. cikke (2) bekezdése a) pontjának első mondatát a megállapodás hatálybalépéséig, ideiglenesen kell alkalmazni.

      Kelt Luxemburgban, 2004. október 25-én.

            a Tanács részéről

            az elnökasszony

         R. VERDONK

      (1)  HL L 176., 1999.7.10. 31. o.

      (2)  HL L 131., 2000.6.1. 43. o.

      (3)  HL L 64., 2002.3.07. 20. o.

      (4)  Az 13054/04 tanácsi dokumentum a következő címen található: http://register.consilium.eu.int

      (5)  HL L 176., 1999.7.10., 17. o.